Ritratt: FELTOM .td_uid_2_6179338843b79_rand.td-a-rec-img{text-align:left}.td_uid_2_6179338843b79_rand.td-a-rec-img img{margin:0 auto 0 0} Skont l-istatistika tal-Uffiċċju Nazzjonali tal-Istatistika (NSO), matul is-sena akkademika 2019-20, kien hemm żieda ta' 985 student fl-iskejjel terzjarji li issa qed jospitaw 17,053 student li 9,725 minnhom huma nisa. Fl-istess sena fl-iskejjel post-sekondarji, kien hemm naqsa ta' 175 student li issa qed jospitaw 9,620 student. Ikkumparat mas-sena 2017-18 meta kien hemm 10,408 student, dan juri li qed jonqsu l-istudenti li qed jidħlu f'dawn l-iskejjel. Filwaqt li ma kienx hemm żieda fi studenti rġiel li daħlu fl-iskejjel post-sekondarji, kien hemm żieda żgħira ta' studenti nisa. Fis-sena akkademika tal-2019-20, kien hemm 4,194 studenti rġiel, naqsa ta' 74 student mis-sena tal-2018-19 filwaqt li kien hemm 4,249 studenti nisa, żieda ta' 123 student. Aktar studenti jidħlu fil-korsijiet tal-edukazzjoni Fl-iskejjel terzjarji, kien hemm żieda kbira ta' 761 student li daħlu fil-korsijiet tal-edukazzjoni li jfisser li kien hemm 2,328 student f'dawn il-korsijiet. Madanakollu, kien hemm naqsa ta' 220 student li daħlu fil-korsijiet tas-saħħa li jfisser li kien hemm 2,982 student f'dawn il-korsijiet. 2,498 mill-17,053 student li kienu qed jistudjaw fl-iskejjel terzjarji kienu barranin. Il-maġġoranza tal-istudenti barranin kienu ġejjin mill-Indja (455 student), mill-Italja (199 student) u mir-Renju Unit (152 student). L-aktar kors popolari fost l-istudent terzjarji kien dak tal-Kummerċ, Amministrazzjoni u Liġi b'4,762 student filwaqt l-inqas kors popolari kien dak tal-Agrikultura u tal-Veterinarji b'66 student. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_617933884405b_rand.td-a-rec-img{text-align:left}.td_uid_3_617933884405b_rand.td-a-rec-img img{margin:0 auto 0 0}